Stria egotelo

Stria egotelo (Aegotheles bennettii) estas malgranda ĝis mezgranda, sekretema noktula specio de birdoj de la genro Aegotheles en la familio Egoteledoj. Ĝi troviĝas en Nov-Gvineo. Oni origine pensis, ke la specio estas la sama specio kiel la Aŭstralia egotelo, ĝis tiu specio troviĝis ene de la teritorio de la Stria egotelo. Oni ankaŭ konsideris ĝin la sama specio kiel la Birdokapa egotelo. Ekzistas tri subspecioj: la nomiga, el sudorienta Nov-Gvineo, A. b. wiedenfeldi el norda Nov-Gvineo, kaj A. b. plumifer el la insuloj D'Entrecasteaux.Holyoak, D.T. & Kirwan, G.M. (2017). Barred Owlet-nightjar (Aegotheles bennettii). En: del Hoyo, J., Elliott, A., Sargatal, J., Christie, D.A. & de Juana, E. (eld.). Handbook of the Birds of the World Alive. Lynx Edicions, Barcelona. (alrita el  la 9an de Marto 2017).

La Stria egotelo estas 20 ĝis 23 cm longa kaj pezas 45–47 g. La dorso estas malhelgriza kun flavbrunaj vermikulaĵoj kaj palaj malsupraj flankoj kun malhela strieco. La vizaĝo havas larĝajn flavecbrunajn brovojn. Ambaŭ seksoj estas similaj.

Ĝia natura vivejo estas tropikaj humidaj arbaroj de malaltaj teroj, aŭ arbaraj randoj, ĝis 1 100 m, aŭ 800 m por la nomiga raso. Nesto estis trovita en mortinta trunko. La ovoj estas blankaj, kaj la ovodemetado de la konataj nestoj estas du ovoj. Oni supozas, ke la specio ne estas minacata, ĉar grandaj areoj de taŭga vivejo restas.

Referencoj

 Mayr, Gerald (2002): Osteological evidence for paraphyly of the avian order Caprimulgiformes (nightjars and allies). Journal of Ornithology, 143(1): 82–97.  PDF plena teksto
 Simonetta, A.M. (1967): Cinesi e morfologia del cranio negli Uccelli non passeriformi. Studio su varie tendenze evolutive. Part II – Striges, Caprimulgiformes ed Apodiformes ["Cranial kinesis and morphology of non-passerine birds. Study of various evolutionary tendencies. Part II – Striges, Caprimulgiformes and Apodiformes"]. Archivio Zoologico Italiano 52: 1–35.

 Eksteraj ligiloj 

Kategorio:Egoteloformaj
Kategorio:Orientalisa faŭno
Kategorio:Bestoj el la Aŭstralazia ekozono
Kategorio:Birdoj de Nov-Gvineo